text: Mantenen la pena de mort a Tailàndia per Artur Segarra, l'excandidat de PxC a Manresa | NacióManresa
  Cas Artur Segarra
  Mantenen la pena de mort a Tailàndia per Artur Segarra, l'excandidat de PxC a Manresa
  Els fets van passar al gener del 2016 i l'acusat de l'assassinat de David Bernat va ser detingut poc després de fugir a Cambodja
  per Redacció, 13 de juliol de 2018 a les 10:28 |
  Artur Segarra, custodiat per la policia tailandesa | EP
  Un tribunal d'apel·lació tailandès ha confirmat aquest divendres la pena de mort per a Artur Segarra acusat de l'assassinat de David Bernat, un enginyer i consultor de telecomunicacions natural de l'Albi (Garrigues) i que també residia a Bangkok. Segons informa el diari Bangkok Post, Segarra va ser traslladat als jutjats des de la presó, on es troba ingressat des de la seva detenció el febrer del 2016 a Cambodja i després de ser entregat a les autoritats tailandeses, per escoltar el veredicte. Segarra, natural de Terrassa i candidat per PxC a les eleccions de Manresa de 2011, ha negat sempre els càrrecs per assassinat, segrest, robatori, destrucció de proves i diversos delictes més.